CELEX: 62022CN0113
Language: lv
Date: 2022-02-17 00:00:00
Title: Lieta C-113/22: Lūgums sniegt prejudiciālu nolēmumu, ko 2022. gada 17. februārī iesniedza Tribunal Superior de Justicia de Galicia (Spānija) – DX, Instituto Nacional de la Seguridad Social (INSS)/Tesorería General de la Seguridad Social

27.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 244/11
            
         
      Lūgums sniegt prejudiciālu nolēmumu, ko 2022. gada 17. februārī iesniedza Tribunal Superior de Justicia de Galicia (Spānija) – DX, Instituto Nacional de la Seguridad Social (INSS)/Tesorería General de la Seguridad Social
      
      (Lieta C-113/22)
      (2022/C 244/15)
      Tiesvedības valoda – spāņu
      
         Iesniedzējtiesa
      
      
         Tribunal Superior de Justicia de Galicia
      
      
         Pamatlietas puses
      
      
         Apelācijas sūdzības iesniedzēji: DX, Instituto Nacional de la Seguridad Social (INSS)
      
         Atbildētāja apelācijas instancē: Tesorería General de la Seguridad Social
      
      
         Prejudiciālie jautājumi
      
      
                  1)
               
               
                  Vai Spānijas Valsts sociālā nodrošinājuma iestādes (INSS) Juridiskās organizācijas un palīdzības apakšģenerāldirektorāta (Subdirección General de Ordenación y Asistencia Jurídica) Skaidrojumā (Criterio de Gestión) 1/2020 paredzētā prakse, kas izpaužas tādējādi, ka pārvaldības iestāde vienmēr atsaka strīdīgo piemaksu vīriešiem un liek viņiem to pieprasīt tiesas ceļā, kā tas notika ar prasītāju šajā tiesvedībā, ir uzskatāma – saskaņā ar Padomes Direktīvu 79/7/EEK (1) (1978. gada 19. decembris) par pakāpenisku vienlīdzīgas attieksmes principa pret vīriešiem un sievietēm īstenošanu sociālā nodrošinājuma jautājumos – par minētās direktīvas administratīvu neizpildi, kas atšķiras no Eiropas Savienības Tiesas 2019. gada 12. decembra spriedumā WA (C-450/18) (2) izvērtētās normatīvās neizpildes, tādējādi, ka pati par sevi šī administratīvā neizpilde ir diskriminācija dzimuma dēļ, ievērojot apstākli, ka saskaņā ar minētās direktīvas 4. pantu vienlīdzīgas attieksmes princips tiek definēts kā tas, ka nepastāv nekāda – ne tieša, ne netieša – diskriminācija dzimuma dēļ, un ka saskaņā ar tās 5. pantu dalībvalstis veic vajadzīgos pasākumus, lai nodrošinātu, ka tiek atcelti normatīvi un administratīvi akti, kas ir pretrunā vienlīdzīgas attieksmes principam?
               
            
                  2)
               
               
                  Vai, ievērojot atbildi uz iepriekšējo jautājumu un ņemot vērā Direktīvu 79/7 (it īpaši tās 6. pantu un līdzvērtības un efektivitātes principus saistībā ar Savienības tiesību neizpildes juridiskajām sekām), datumam, no kura iestājas sekas tiesas konstatējumam par tiesībām uz piemaksu, ir jābūt pieteikuma iesniegšanas datumam (ar trīs mēnešu atpakaļejošu spēku), vai šim seku iestāšanās datumam ir jābūt ar atpakaļejošu spēku datumam, kad tika taisīts vai publicēts Eiropas Savienības Tiesas spriedums WA, vai arī tā notikuma datumam, kas ir bijis pamats piešķirt pastāvīgas darbnespējas pabalstu, uz ko attiecas strīdīgā piemaksa?
               
            
                  3)
               
               
                  Vai, ievērojot atbildi uz iepriekšējiem jautājumiem un ņemot vērā piemērojamo direktīvu (it īpaši tās 6. pantu un līdzvērtības un efektivitātes principus saistībā ar Savienības tiesību neizpildes juridiskajām sekām), būtu jāpiespriež izmaksāt atlīdzību, kura sedz faktiski nodarītos zaudējumus un kurai ir preventīva iedarbība, jo šie zaudējumi nav segti, nosakot atbilstošu datumu, no kura iestājas sekas tiesas konstatējumam par tiesībām uz piemaksu, un katrā ziņā vai šādā atlīdzībā ir jāiekļauj tiesāšanās izmaksas un advokāta honorāri saistībā ar tiesvedību Juzgado de lo Social (Darba un sociālo lietu tiesā) un šajā Sala de lo Social (Darba un sociālo lietu palātā)?
               
            
         (1)  OV 1979, L 6, 24. lpp.
      
      
         (2)  EU:C:2019:1075.